
Raport de specialitate
[bookmark: _Hlk507071897][bookmark: _Hlk197502995]privind aprobarea contractării unei finanțări rambursabile interne în valoare de până la 1.500.000 lei de către SC Piețe și Târguri Drobeta SRL
[bookmark: _Hlk198114947]

Consiliul Local al Municipiului Drobeta-Turnu Severin a aprobat prin Hotărârea nr. 126/2023 înființarea SC Piețe și Târguri Drobeta SRL, societate cu răspundere limitată de drept public și de interes local ce care drept asociat unic Municipiul Drobeta-Turnu Severin și al cărei obiect principal de activitate îl constituie închirierea și subînchirierea bunurilor imobiliare proprii sau închiriate.
Unul din obiectivele principale ale SC Piețe şi Târguri Drobeta SRL îl constituie modernizarea  tuturor obiectivelor administrate, în scopul conferirii utilizatorilor și vizitatorilor piețelor municipale a unui climat de siguranță și confort. Pentru realizarea obiectivelor propuse, pe lângă fondurile din surse proprii este necesară însă și contractarea unei finanțări rambursabile în scopul asigurării fluxului de lichidități financiare, valoarea împrumutului acordat de instituțiile bancare fiind de 1.500.000 lei, valoare maximă. 
În vederea demarării proiectului de realizare a lucrărilor de investiții intitulat „Proiect privind climatizare și modernizare Piață Agroalimentară Mircea din municipiul Drobeta-Turnu Severin” pentru care este necesară aprobarea contractării unei finanțări rambursabile, societatea publică Piețe și Târguri Drobeta SRL urmărește o modernizare etapizată a pieței centrale din municipiu la standarde de înaltă calitate și deosebit gust estetic. Proiectul include lucrările de climatizare a ambelor tronsoane ale Pieței Mircea, modernizarea celor două tronsoane de piață prin schimbarea pavimentului și a întregului mobilier destinat comercializării produselor agricole, precum și refacerea zonei de relaxare (pietonală) dintre cele două tronsoane de piață, cu schimbarea mobilierului urban, amplasarea unor corpuri de iluminat eficiente și refacerea spațiilor verzi.
[bookmark: _Hlk198117493]Pentru a demonstra susținerea financiară a SC Piețe şi Târguri Drobeta SRL de către unicul acționar, împrumutul necesită să fie garantat cu veniturile proprii ale asociatului unic Municipiul Drobeta-Turnu Severin. Creditul pe care societatea noastră îl dorește în vederea demarării și implementării proiectului de climatizare și modernizare a Pieței Mircea poate fi rambursat într-o perioadă maximă de 10 ani , cu posibilitatea achitării acestuia și anterior perioadei de creditare. 
A fost rulat un scenariu aferent contractării unei finanțări rambursabile în valoare de până la 1.500.000 lei de către SC Piețe şi Târguri Drobeta SRL și au fost estimate provizoriu costurile lucrărilor de climatizare a pieței centrale, conform anexelor la prezentul raport. 
În conformitate cu prevederile art. 7.4 lit. k) din Actul constitutiv al societății aprobat prin HCL nr. 126/28.04.2023 prin care se arată că adunarea generală a asociaților hotărăște în ședință extraordinară cu privire la contractarea de împrumuturi bancare pe termen lung inclusiv împrumuturi bancare externe, stabilind competențele și nivelul de contractare a împrumuturilor bancare curente, a creditelor comerciale și a garanțiilor, apreciem că este necesară și mandatarea reprezentantului unic desemnat în relațiile cu SC Piețe și Târguri Drobeta SRL să aprobe contractarea finanțării interne la valoarea menționată, precum și desemnarea directorului societății publice de a parafa contractul de finanțare cu instituția bancară creditoare. 
[bookmark: _Hlk198116142]Luând în considerare cele prezentate mai sus, propunem spre aprobare proiectul de hotărâre privind aprobarea unei finanțări rambursabile interne în valoare de până la 1.500.000 lei, pentru asigurarea sumelor necesare demarării proiectului de realizare a lucrărilor de investiții referitoare la climatizarea și modernizarea Pieței Agroalimentare Mircea de către SC Piețe şi Târguri Drobeta SRL.
Prezentul Raport de specialitate este întocmit în conformitate cu prevederile art. 136 alin. (8) din Ordonanța de urgență nr. 57 din 03.07.2019 (Codul administrativ), cu observarea și respectarea dispozițiilor Legii nr. 227/2015 – Codul fiscal, a Legii nr. 273/2006 privind finanțele publice locale, cu modificările și completările ulterioare și a Legii nr. 31/1990, actualizată, privind societățile.

